പാഠം ഒന്ന്, സ്കൂളിലേക്ക് ദോഹ: വേനലവധികഴിഞ്ഞ് ഖത്തറിലെ ഒരുവിഭാഗം സ്കൂളുകള് ചൊവ്വാഴ്ച പുതിയ അധ്യയനവര്ഷം ആരംഭിച്ചു. ഔദ്യോഗികമായി സ്കൂള് തുറക്കുന്നത് ആഗസ്റ്റ് 29നാണെങ്കിലും മുന് നിര്ദേശപ്രകാരം ചില സ്കൂളുകള് ചൊവ്വാഴ്ച 202122 വര്ഷത്തെ അധ്യയനം ആരംഭിച്ചു.ദോഹ നോബ്ള് ഇന്റര്നാഷനല് സ്കൂള് നേരത്തെ ക്ലാസുകള് ആരംഭിച്ചു. ഖത്തര് വിദ്യാഭ്യാസ മന്ത്രാലയത്തിന്െറയും ആരോഗ്യ മന്ത്രാലയത്തിന്െറയും മാര്ഗനിര്ദേശങ്ങളും ഉത്തരവുകളും പിന്തുടര്ന്നാണ് നോബിള് ഇന്റര്നാഷനല് സ്കൂള് വേനലവധിക്ക് ശേഷം പ്രവര്ത്തനം പുനരാരംഭിച്ചതെന്ന് പ്രിന്സിപ്പല് ഷിബു അബ്ദുല് റഷീദ് പറഞ്ഞു. കോവിഡ് സംബന്ധിച്ച് കുട്ടികള്ക്ക് ബോധവത്കരണം നല്കുകയും വ്യക്തിശുചിത്വവുമായി ബന്ധപ്പെട്ട വിവിധ വിഡിയോകളും പിന്തുടരേണ്ട മുന്കരുതല് നടപടികളും പ്രദര്ശിപ്പിക്കുകയും ചെയ്തു.